આ પ્રસંગે ડો. એ.પી.જે. અબ્દુલ કલામે લખેલ છેલ્લા પુસ્તક ટ્રાન્સેન્ડન્સ તથા સ્વામીશ્રી સાથેના તેમના દિવ્ય પ્રસંગો પણ સંભારવામાં આવ્યા હતા. આ કાર્યક્રમ શ્રી ડો. એ.પી.જે. અબ્દુલ કલામે લખેલ પુસ્તક ટ્રાન્સેન્ડન્સના ભાવાનુવાદ ‘પરાત્પર’ની થીમ ઉપર રચવામાં આવ્યો હતો.મંત્ર પુષ્પાંજલિ બાદ અંતમાં પ.પૂ. પ્રમુખ સ્વામી મહારાજે સંક્ષિપ્તમાં જય સ્વામિનારાયણ પાઠવી સૌને આશીર્વાદ આપ્યા હતા.અંતમાં સમૂહ આરતી યોજાઇ ત્યારે ગગનનું તારામંડળ જાણે ધરતી પર ઉતરી આવ્યું હોય તેવો અલૌકિક માહોલ સર્જાયો હતો. તે દિવ્યતા સાથે કાર્યક્રમનું સમાપન થયું હતું.